**Imperfecţiune**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emoţii pierdute

Ale trecutului

Imortalizate în noi înşine

Ca într-o dioramă.

Gânduri rătăcite

Ale prezentului

Tinzând către absolutul

A ceea ce am fi putut fi,

Dar nu am ajuns niciodată.

Fiinţe damnate

Ale viitorului,

Negându-şi propria identitate

În irizaţii halucinante

De bazalt spulberat,

Trecând strigătul primitiv

Prin filtrul insipid al civilizaţiei.

Am fost. Suntem. Vom fi.

Copiii cu glasuri sparte ai infinitului.